CELEX: 32020D0888
Language: el
Date: 2020-06-23 00:00:00
Title: Απόφαση (ΚΕΠΠΑ) 2020/888 της Επιτροπής Πολιτικής και Ασφάλειας της 23ης Ιουνίου 2020 για την παράταση της θητείας του αρχηγού αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/1/2020)

29.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 205/18
               
            
         ΑΠΟΦΑΣΗ (ΚΕΠΠΑ) 2020/888 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 23ης Ιουνίου 2020
         για την παράταση της θητείας του αρχηγού αποστολής της αποστολής ΚΠΑΑ της Ευρωπαϊκής Ένωσης στο Μάλι
         (EUCAP Sahel Mali) (EUCAP Sahel Mali/1/2020)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38 τρίτο εδάφιο,
         Έχοντας υπόψη την απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (1) και ιδίως το άρθρο 7 παράγραφος 1,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 7 παράγραφος 1 της απόφασης 2014/219/ΚΕΠΠΑ, εξουσιοδοτείται η Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 τρίτο εδάφιο της Συνθήκης, να λαμβάνει τις σχετικές αποφάσεις, προκειμένου να ασκεί τον πολιτικό έλεγχο και τη στρατηγική διεύθυνση της EUCAP Sahel Mali, συμπεριλαμβανομένης της απόφασης διορισμού αρχηγού αποστολής.
                  
               
                     (2)
                  
                  
                     Στις 18 Σεπτεμβρίου 2017, η ΕΠΑ εξέδωσε την απόφαση (ΚΕΠΠΑ) 2017/1780 (2), για τον διορισμό του κ. Philippe RIO ως αρχηγού αποστολής της EUCAP Sahel Mali από την 1η Οκτωβρίου 2017 ως τις 14 Ιανουαρίου 2018. Στη συνέχεια, η θητεία αυτή παρατάθηκε έως τις 30 Σεπτεμβρίου 2020 με μεταγενέστερες αποφάσεις της ΕΠΑ.
                  
               
                     (3)
                  
                  
                     Στις 21 Φεβρουαρίου 2019, το Συμβούλιο εξέδωσε την απόφαση (ΚΕΠΠΑ) 2019/312 (3), για την παράταση της εντολής της EUCAP Sahel Mali έως τις 14 Ιανουαρίου 2021.
                  
               
                     (4)
                  
                  
                     Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας του κ. Philippe RIO ως αρχηγού αποστολής της EUCAP Sahel Mali από την 1η Οκτωβρίου 2020 έως τις 31 Δεκεμβρίου 2020,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία του κ. Philippe RIO ως αρχηγού αποστολής της EUCAP Sahel Mali παρατείνεται έως τις 31 Δεκεμβρίου 2020.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 23 Ιουνίου 2020.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 113 της 16.4.2014, σ. 21.
         
            (2)  Απόφαση (ΚΕΠΠΑ) 2017/1780 της Επιτροπής Πολιτικής και Ασφάλειας, της 18ης Σεπτεμβρίου 2017, για τον διορισμό του αρχηγού αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/1/2017) (ΕΕ L 253 της 30.9.2017, σ. 37).
         
            (3)  Απόφαση (ΚΕΠΠΑ) 2019/312 του Συμβουλίου, της 21ης Φεβρουαρίου 2019, για την τροποποίηση και παράταση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 51 της 22.2.2019, σ. 29).